CPF กำไรฟื้นตัวH2/60ตามราคาเนื้อสัตว์สดใสซื้อเป้า 33.5 บ.
CPF กำไรฟื้นตัว H2/60 ตามราคาเนื้อสัตว์สดใสแนะซื้อเป้า 33.50 บ.
17 ส.ค. 2560

บล.เคจีไอ ระบุในบทวิเคราะห์วันนี้(17ส.ค.) ว่า บริษัท เจริญโภคภัณฑ์อาหาร จำกัด (มหาชน) หรือ CPF เชื่อว่าผลการดำเนินงานจะฟื้นตัวได้ในครึ่งหลังของปีนี้ จากแนวโน้มราคาเนื้อสัตว์ในประเทศที่ดีขึ้น,การส่งออกไก่ที่แข็งแกร่ง, ธุรกิจสัตว์น้ำกลับมาโตได้อีกครั้ง และสถานการณ์หมูล้นตลาดในเวียดนามที่คลี่คลายลงไป
ยังคงแนะนำให้ซื้อโดยขยับไปใช้ราคาเป้าหมาย 1H61 ที่ 33.50 บาท ซึ่งคำนวณโดยวิธี sum-of-the-parts ได้ปรับเพิ่มราคาเป้าหมายจากเดิม 30.50 บาท เนื่องจาก i) ได้ปรับเพิ่มมูลค่าของธุรกิจหลักขึ้นเป็น 13.9 บาท จากการขยับไปใช้ประมาณการกำไรปี 2561F ที่ไม่รวมส่วนแบ่งกำไรจาก CPALL ซึ่งเชื่อว่าสะท้อนถึงผลการดำเนินงานตามปกติของ CPF และ ii) ปรับลดมูลค่าของ CPALL ที่ CPF ถืออยู่ลงเหลือ 19.6 บาท จาก dilution effect ที่เกิดจากการเพิ่มทุนรอบล่าสุดนี้
 